SIRI กำไร Q3 ลดลง 43% เหลือ 603.20 ลบ. หลังรายได้ขายโครงการลดลง
SIRI กำไร Q3/59 ลดลง 43% เหลือ 603.20 ลบ. จากปีก่อนกำไร 1.06 พันลบ. หลังรายได้ขายโครงการลดลง ขณะที่ช่วง 9 เดือนแรกมีกำไร 1.78 พันลบ. ลดลง 29% จากปีก่อนกำไร 2.50 พันลบ.
14 พ.ย. 2559

บริษัท แสนสิริ จำกัด (มหาชน) หรือ SIRI รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย)มีกำไรสุทธิ 603.20 ล้านบาท หรือมีกำไรสุทธิ 0.042 บาทต่อหุ้น ลดลง 43% จากช่วงเดียวกันของปีก่อนที่มีกำไรสุทธิ 1.06 พันล้านบาท หรือมีกำไรสุทธิ 0.074 บาทต่อหุ้น
โดยผลการดำเนินงานในไตรมาสดังกล่าวที่ลดลงเนื่องจากในไตรมาสที่ 3/2559 บริษัทมีรายรับรวมทั้งสิ้น 6.78 พันล้านบาท ลดลงร้อยละ 38 จากจำนวน 1.09 หมื่นล้านบาทของไตรมาสที่ 3/2558 เป็นผลมาจากการลดลงของรายได้จากการขายโครงการซึ่งลดลงที่ร้อยละ 45
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.78 พันล้านบาท หรือ 0.125 บาทต่อหุ้น ลดลง 29% จากช่วงเดียวกันของปีก่อนที่มีกำไรสุทธิ 2.50 พันล้านบาท หรือ0.176 บาทต่อหุ้น